ระหว่างมีท้อง ไม่ควรเลี้ยงหรือเล่นกับสุนัขและแมว เพื่ออะไร ระหว่าง ป้องกันการติดโรค หรือ ให้พักผ่อนร่างกายให้มากที่สุด
ป้องกันการติดโรค เพราะระหว่างมีท้อง ไม่ควรเลี้ยงหรือเล่นกับสุนัขและแมว เพื่อป้องกันการติดโรค เช่น พยาธิท็อกโซปลาสมา (Toxoplasmosis) ซึ่งอาจจะทำให้ลูกที่ออกมามีความผิดปกติต่างๆ ได้ เช่น หัวโตหรือหัวเล็ก ซัก ตามองไม่เห็น ฯลฯ และควรระวังโรคหัดเยอรมันซึ่งจะทำให้ลูกพิการได้ ถ้าตั้งท้องยังไม่ถึง 3 เดือน และมีเด็กในละแวกบ้านเป็นหัดเยอรมัน ไม่ควรเข้าใกล้เด็กๆ เหล่านั้น ในกรณีที่ลูกคนโต เกิดหัดเยอรมันขึ้นมาก็ออกจะเป็นเรื่องยุ่งสักหน่อย เพราะบางครั้งแม้จะเป็นหัดเยอรมันแต่ไม่มีผื่นให้เห็น อย่างไรก็ตามถ้าบุตรเป็นหัดเยอรมันแล้ว หลังจากนั้นประมาณ 2 สัปดาห์ มีผื่นขึ้นเหมือนกับลูกแล้ว ในกรณีที่ตั้งท้องไม่ถึง 3 เดือน ควรจะปรึกษาหมอ หมออาจพิจารณาทำแท้งเพื่อหลีกเลี่ยงและป้องกันเด็กในท้องไม่ให้พิการ แต่ถ้าไม่เป็นผื่นและไม่ทราบว่าเป็นหัดหรือไม่ก็ทบทวนดูว่าเคยเป็นหัดเยอรมันมาก่อนหรือไม่ ถ้าเคยก็ไม่มีอะไรน่าเป็นห่วง แต่ถ้าไม่เคยก็เป็นเรื่องของแต่ละบุคคลที่จะตัดสินใจโดยการปรึกษาแพทย์

ส่วนการให้พักผ่อนร่างกายให้มากที่สุด เป็นเหตุผลของการอยู่โรงพยาบาลในกรณีแท้งลูก ซึ่งมีสาเหตุหลายประการ เช่น แม่เป็นโรคติดต่อเป็นโรคครรภ์เป็นพิษอย่างรุนแรง หรือสาเหตุจากการรับประทานยารักษาโรค ฯลฯ ส่วนใหญ่การแท้งลูกมักไม่ทราบสาเหตุโดยแน่ชัด ลักษณะอาการของการแท้งลูก คือ มีเลือดออกและปวดบริเวณท้องน้อย ซึ่งบางครั้งอาการปวดอาจไม่รุนแรงนัก ถ้ามีอาการดังกล่าว ควรนอนพักผ่อนให้สบายๆ และติดต่อแพทย์ เลือดหรือชิ้นเนื้อที่ออกทางช่องคลอดควรเก็บไว้ให้หมอดู ในกรณีที่อาจแท้งหมอจำเป็นต้องให้อยู่โรงพยาบาล เพื่อให้พักผ่อนร่างกายให้มากที่สุด
อายุรศาสตร์ (อายุรศาสตร์) - Internal Medicine,สูติศาสตร์ (สูติศาสตร์) - Obstetrics